Labuhan Tanah Ampo

Labuhan Tanah Ampo (aksara Bali: ᬮᬩᬸᬳᬦ᭄​ᬢᬦᬄ​ᬳᬫ᭄ᬧᭀ) () silih tunggil labuhan sané magenah ring Désa Pakraman Tanah Ampo utawi ring administrasi désa Ulakan, Kabupatén Karangasem, Propinsi Bali, Indonésia, labuhan puniki kawangun utama nyané nyambut tamiu saking kapal pesiar.

Lelintihan
Labuhan Tanah Ampo kaadegang ring warsa 2009, mawit séwala rékoméndasi saking Kanpel Nusa Penida, nomor: UK.III/2/16/Kpl.Npa-09, saking Bupati Karangasem Nomor: 050/174/26/PM/Bappeda miwah saking Gubernur Nomor: 552.3/ 573 / Bappeda, tanggal 16 Pébruari 2009. Krana lantang darmaga sané mangkin durung lantang pisan, akéh kapa sané tan kayun masandar irika, daweg pawangunan kaping kalih sampun puput wénten Grubug agung Covid-19 ngawinan tan makéh wénten toris, asapunika darmaga puniki kanggén dados labuhan pangumpul Bali-NTB.

Genah
Labuhan Tanah Ampo magenah ring Kabupatén Karangasem kecamatan Manggis Bali. Katempuh saking Amlapura doh nyané kirang langkung 21,8 km, yen saking Labuhan Padangbai 7,6 km mamargi ring jalan Raya Ulakan, utawi saking Kota Dénpasar sawatara 50 km.

Jimbar pasih 98.89 héktar antuk kajeroan minimum 10 méter. Darmaga lantang ipun 154 méter antuk linggah 12 méter. Darmaga  rencana kalantangang ngatos 350 m, mangda prasida kasandarin olih kapal ageng. Rerincian liyané punika genah labuh 46,20 héktar, genah sandar 2,54 hékta, kolam piteh 27,45 héktar, kaperluan darurat 23,10 héktar

Catetan

Pustaka

Pranala jaba
  Situs Web Resmi PT. Pelabuhan Indonesia III 

Kategori:Kabupatén Karangasem
Tanah Ampo